钦定古今图书集成/明伦汇编/闺媛典/第140卷 > 林端仪妻陈淑德
## 钦定古今图书集成/明伦汇编/闺媛典/第140卷 > 林端仪妻陈淑德

按《龙溪县志》：“陈淑德，名正，林端仪妻，陈克聪女。年十
八而嫁，甫七月夫亡，哀毁几丧明。既服阕，一切屏去，
凡遇节讳，辄哀泣终日。舅姑悯其少，欲嫁之，陈泣曰：
‘若不如志，有死而已’。事舅姑孝谨，舅姑加爱焉。一日，
登房楼，见夫遗服，伤感涕泣，失足坠楼下，声闻外寝。
举家惊视，见其坠簪深剌入地，而肢体无少伤。众询”
之，曰：“恍惚如有人扶，亦不觉其何如也。”众皆叹异，以
为鬼神相之。年七十馀卒。